tartuNLP/wikipedia-smugri-20251201 huggingface dataset:
Kadokawa Dwango

Kadokawa Dwango Corporation () on japanilainen konserni, joka on syntynyt Kadokawa-yhtiön ja Dwango-yhtiön fuusiossa.
Ryhmittymässä on useita Kadokawa-nimeä käyttäviä julkaisuyhtiöitä ja ryhmittymässä on anime-elokuvia, manga-sarjakuvia ja videopelejä julkaisevia yhtiöitä.
Historia.
Kadokawa Shoten perustettiin vuonna 1945. Vuonna 2003 perustettiin Kadokawa Holdings, joka vaihtoi nimeksi Kadokawa Group Holdings vuonna 2006. Vuonna 2010 yhtiö aloitti yhteistön Dwangon kanssa ja vuonna 2013 Kadokawa Group Holdings vaihtoi nimeksi Kadokawa Corporation. Kadokawan ja Dwangon yhteenliittyminen valmistui vuonna 2014.
Nimeksi vaihdettiin Kadokawa Kabushiki-kaisha lokakuussa 2015, mutta englanninkielisenä nimeä säilyi Kadokawa Dwango Corporation. Toukokuussa 2016 yhtiö hankki Yen Pressin.
Heinäkuussa 2024 Kadokawa hankki anime-studio Doga Kobon.
Joulukuussa 2024 kerrottiin, että Sony ostaa enemmistön Kadokawan osakkeista. Kaupan odotetaan valmistuvan 7. tammikuuta 2025. Kaupan jälkeen Sony omistaa kymmenen prosenttia yhtiön osakkeista. Sony oli kiinnostunut aluksi vain videopelien kehityksestä, mutta Kadokawa ilmaisi että on ostettava koko yhtiö tai ei lainkaan.
Konsernin yhtiöitä.
Dwangon kautta Niwango-yhtiön Niconico-videopalvelu kuuluu konsernin tuotteisiin.
Ryhmittymän yhtiöitä:
Anvia

Anvia oli Elisa Oyj:n brändi, jonka Elisa hankki kesällä 2016 Anvia Oyj:n (nyk. Viria Oyj) kanssa tehdyllä yritysjärjestelyllä. Tällöin Anvia-konserniin kuuluneet Anvia Telecom Oy, Anvia IT-palvelut Oy, Anvia Hosting Oy, Anvia TV Oy ja Watson Nordic Oy siirtyivät Elisaan. Näistä Anvia Hosting Oy ja Anvia IT-Palvelut Oy on lakkautettu heinäkuussa 2017 ja Anvia Telecom on sulautettu Elisa Oyj:hin elokuussa 2017. 
Yritysjärjestelyssä myyjänä toiminut Anvia Oyj vaihtoi nimensä Viria Oyj:ksi tammikuussa 2017.
Kajkaavi

Kajkaavi (substantiivi kajkaaviksi: "kajkavščina"; štokaaviksi adjektiivi: "kajkavski", substantiivi: "kajkavica" tai "kajkavština") on kroatian kielen murre, jota puhutaan pääasiassa Keski-Kroatiassa, Gorski Kotarin alueella ja Pohjois-Istriassa.
Jo kauan on kiistelty, onko kajkaavi serbokroaatin murre vai täysin oma kieli, sillä se on vain osittain ymmärrettävää muiden kroatian murteiden puhujille ja sillä on enemmän yhtäläisyyksiä slovenian (erityisesti Prekmurjen murteen) kanssa ääntämyksen ja sanaston kannalta. Monet merkittävät kroatialaiset kielitieteilijät pitävät kajkaavia omana kielenään, jolla on omat vakiintuneet murteensa ja dokumentoitua kirjallisuutta. Kroatialainen kielitieteilijä Stjepan Ivšić on käyttänyt todisteena kajkaavinkielistä sanastoa ja korostusta, joka poikkeaa merkittävästi standardikroatiasta. Joka tapauksessa kielitieteilijöiden välillä on yksimielisyys siitä, että kajkaavi ei kuulu samaan murreryhmään štokaavin ja serbokroaatin kanssa ja että se on läheisempää sukua slovenian kielelle, jonka kanssa se jakaa huomattavan määrän sanastoa. Kajkaavilla on alhainen keskinäinen ymmärrettävyys štokaavin murteen kanssa, johon kroatian kirjakieli perustuu. Kielitieteilijä Josip Silić, yksi tärkeimmistä tekijöistä kroatian kielen standardisoinnissa, tunnustaa myös kajkaavin omaksi kielekseen, joilla on eri morfologia, syntaksi ja fonologia kuin virallisella kroatian kielellä. Vuodesta 2015 alkaen, historiallisella kajkaavin kielellä on erillinen ISO 639-3 – koodi - "kjv". Eräät järjestöt yrittävät jatkuvasti laajentaa kielen tunnustamista ja statusta, joka on toistaiseksi johtanut valinnaisten oppiaineiden opetukseen kajkaaviksi joissakin osissa Kroatiaa sekä edellä mainitun ISO-koodin luomiseen.
Termi "kajkaavi" johtuu kielen kysyvästä pronominista "kaj" ("mitä, mikä"). Muut tärkeimmät kroatian murteet saavat myös nimensä kielten kysymyspronomineista. Pronominit ovat kuitenkin vain yleisiä viitteitä eivätkä ne toimi kunkin murteen todellisina tunnisteina. Jotkin kajkaavin murteet käyttävät kysymyspronominina sanaa ča, jota yleensä käytetään čakaavin murteessa. Näissä murteissa nimessä esiintyvä pronomini on yleensä käytetyin kyseisessä murteessa.
Pohjois-Kroatian ulkopuolella murretta puhutaan myös Itävallan Burgenlandissa ja useiden eksklaavien alueella Unkarissa pitkin Itävallan ja Kroatian rajaa, sekä Romaniassa. Vaikka kajkaavin puhujat ovat pääasiassa kroaatteja ja kajkaavia pidetään serbokroaatin murteena, sen lähin sukulainen on kuitenkin sloveenin kieli. Kajkaavi on osa murrejatkumoa, jossa ovat myös sloveeni ja čakaavi.
Soul Calibur (pelisarja)

Soul Calibur (myös Soulcalibur) on Bandai Namcon julkaisema taistelupelien sarja, joka sai alkunsa vuonna 1995. Pelien kehittäjä on Bandai Namcon sisäinen tiimi Project Soul. Pelit ovat taistelupelejä, joissa hahmot käyttävät erilaisia aseita.
Pelien tarina edustaa historiallista fantasiaa, ja sen keskiössä on pahuuden miekka nimeltä "Soul Edge", ja miekka joka pystyy vastustamaan tätä pahuutta, "Soul Calibur".
Sarjan pelejä pelataan kilpailullisesti elektronisessa urheilussa.
Nimi.
Pelin nimen muuttamiseen ensimmäisen pelin jälkeen liitetään tavaramerkkiongelma, jossa Edge Gamesin omistaja Tim Langdell haastoi aggressiivisesti "Edge" nimen käyttäjiä Yhdysvalloissa. Vuonna 2008 Langdell joutui luopumaan vaateistaan "Mirror's Edgen" julkaisun myötä.
Soul Calibur V

Soul Calibur V on Namco Bandai Gamesin Soul Calibur-taistelupelisarjaan kuuluva peli, joka on julkaistu vuonna 2012 PlayStation 3 ja Xbox 360 -konsoleille.
Pelillä pelataan elektronisen urheilun kilpailuja ("eSports").
Gorski kotar

Gorski kotar ([ɡǒrskiː kôtaːr]; suomeksi "Vuorialue") on vuoristoinen alue Kroatiassa Karlovacin ja Rijekan välissä. Koska 63 % alueen pinta-alasta on metsää, sitä kutsutaan kansan keskuudessa "Kroatian vihreiksi keuhkoiksi" tai "Kroatian Sveitsiksi". Alueen läpi kulkee Eurooppatie E65, joka yhdistää Budapestin ja Zagrebin Adrianmeren rannikolla sijaitsevaan Rijekaan.
Maantiede.
Alue on jaettu Primorje-Gorski kotarin ja Karlovacin piirikuntien kesken. Suurin osa alueesta sijaitsee Primorje-Gorski kotarin piirikunnassa, mukaan lukien alueen suurimmat asutuskeskukset Delnice, Čabar, Vrbovsko, ja kunnat Mrkopalj, Ravna Gora, Skrad, Brod na Kupi, Fužine ja Lokve. Siinä osassa, joka kuuluu Karlovacin piirikuntaan, sijaitsee Bosiljevo ja osa Ogulinin kaupungista. Delnice on 4 454 asukkaallaan alueen suurin kaupunki ja sen keskus. Muita keskuksia, joissa asukasluku on yli tuhat ovat Vrbovsko (1 900) ja Ravna Gora (1 900). Begovo Razdolje, Kroatian korkeimmalla sijaitseva kylä (1 076 m) on Gorski kotarissa.
Gorski kotarin asukastiheys on alhainen, mutta suurin Kroatian vuoristoisessa osassa. Vuonna 2001 noin 28 000 ihmistä asui 1 300 neliökilometriä, joka tarkoittaa, että alueella asuu noin 22 ihmistä per neliökilometri. Kielellisesti alue on hyvin monimuotoinen, sillä suhteellisen pienellä alueella voidaan kuulla kaikkia kolmea kroatian kielen päämurteista. Joissakin Gorski kotarin osissa on myös huomattava italialainen yhteisö.
Geomorfisesti Gorski kotar sijaitsee karstimaatasangolla ja alueen keskimääräinen korkeus on 800 m. Korkein kohta on Bjelolasica (1 534 m) ja seuraavaksi korkein Risnjak (1 528 m). Tasanko on ilmastollinen raja rantavyöhykkeen ja sisämaan välissä. Raja Kvarnerin alueen kanssa on määritelty Mustanmeren ja Adrianmeren valuma-alueiden rajan mukaisesti. Alueen eteläistä rajaa Likan kanssa ei ole selkeästi määritelty, mutta useimmat tutkijat pitävät tietä Jasenak – Novi Vinodolski rajana ja Jasenakin asukkaat itse katsovat olevansa jossain Gorski Kotarin ja Likan välissä. Pohjoisessa Kupa-joki on Gorski kotarin ja Slovenian Dolenjskan alueen rajana.
SAI KZ VII

SAI KZ VII oli tanskalaisen Skandinavisk Aero Industrin valmistama yksimoottorinen yleisilmailukone, joka teki ensilentonsa marraskuussa 1946.
Historia.
KZ VII kehitettiin yhtiön aiemman KZ III:n pohjalta. Pääero edeltäjään on nelipaikkaisen KZ VII:n kaksi uutta matkustajapaikkaa. KZ VII:ssä oli myös edeltäjäänsä parempi näkyvyys ohjaamosta, etenkin taakse.
Prototyyppi teki ensilentonsa 11. marraskuuta 1946, ja konetyyppi tuli sarjatuotantoon seuraavana vuonna. Silloin tehtaalla sattui tosin tulipalo, joka tuhosi 22 rakenteilla ollutta konetta. Siviilikäytössä konetyyppiä käytettiin muun muassa koulukoneena ja matkalentokoneena. Tyyppiä myytiin ulkomaille muun muassa Suomeen ja Sveitsiin.
Kymmenen KZ VII -konetta toimitettiin Tanskan kuninkaallisille ilmavoimille, joka käytti koneita lentokoulutukseen vuoteen 1950. Viimeiset koneet poistettiin yhteyslentokäytöstä vuonna 1977. Ilmavoimien koneet oli alkuun varustettu 125 hevosvoiman (93 kW) moottoreilla, jotka vaihdettiin myöhemmin tehokkaampiin 145 hevosvoiman (108 kW) moottoreihin.
KZ VII:n pohjalta kehitettiin vuonna 1951 esitelty, SAI:n viimeiseksi sarjavalmisteiseksi konetyypiksi jäänyt tulenjohtokone KZ X.
Säilyneet koneyksilöt.
Tanskan ilmailumuseo sai KZ VII -koneen OY-AAU lahjoituksena Aerodan Aerial -ilmakuvausyrityksen Karl E. Danielsenilta. Kone on ollut pois ilmailumuseon näyttelystä restaurointitöiden vuoksi.
Scania OmniExpress 320

Scania OmniExpress 320 on Lahden Autokorin ja myöhemmin Scanian valmistama linja-automalli Scania OmniExpress 360:n rinnalla. Suomessa sarjaa näkee ainakin Savonlinjalla ja U-linjoilla. 2010-luvun puolessavälissä tuli markkinoille matalalattiaversio Scania OmniExpress 320LE. Sitä valmistaa SOE Busproduction Lahden Autokori OyLn mentyä konkurssiin. Kirjaimet LE on johdettu sanoista Low Entry.
Saksan liittopäivävaalit 2017

Saksan liittopäivävaalit 2017 järjestettiin 24. syyskuuta 2017. Vaaleissa valittiin Saksan liittopäivien jäsenet. Liittokansleri Angela Merkelin johtama CDU/CSU -puolue sai eniten ääniä, mutta menetti paikkojaan tuntuvasti. Myös sosiaalidemokraatit menettivät paikkoja ja puolue ilmoitti siirtyvänsä vaalien jälkeen oppositioon. Oikeistopopulistinen AfD pääsi ensimmäistä kertaa liittopäiville ja nousi kolmanneksi suurimmaksi puolueeksi. Merkelin puolueen hallituskumppaneiksi povattiin alun perin liberaalia FDP:tä ja vihreitä eli saksalaisittain porvarillista ”Jamaika-koalitiota” puolueiden tunnusvärien mukaan.
Lopulta pitkien hallitusneuvottelujen jälkeen vanha Angela Merkelin johtama CDU:n ja SPD:n suuri koalitio jatkoi vallassa.
Tausta.
Ennen vuoden 2017 vaaleja Saksaa hallitsi liittokansleri Angela Merkelin johtama kristillisdemokraattien ja sosiaalidemokraattien suuri koalitiohallitus. Merkel tavoitteli vaaleissa neljättä kautta liittokanslerina, merkittävimpänä haastajanaan sosiaalidemokraattien ehdokas Martin Schulz. Kristillisdemokraatit voittivat kaikki kolme keväällä 2017 järjestettyä osavaltiovaalia samalla kun sosiaalidemokraatit kärsivät niissä tappioita.
Merkelin liberaalia pakolaispolitiikkaa arvostelleen oikeistopopulistisen Vaihtoehto Saksalle -puolueen ennustettiin pääsevän näissä vaaleissa ensimmäistä kertaa liittopäiville. Kyseessä olisi ensimmäinen kerta sitten Natsi-Saksan ajan, kun äärioikeistolaiseksi kuvailtu puolue saisi edustajia Saksan parlamenttiin.
Kannatuskyselyt.
Ovensuukysely.
Ovensuukyselyn mukaan CDU/CSU pysyy suurimpana puolueena AfD:n noustessa liittopäiville maan kolmanneksi suurimpana puolueena.
Tulokset.
Saksan liittopäivävaalien 24. syyskuuta 2017 tulokset
! colspan="2" rowspan="2" style="text-align:left;"| Puolueet
! colspan="5"| Valitsijakunta
! colspan="5"| Puolueen lista
! colspan="5"| Yhteensä
! width="70"| Ääniä
! width="30"|%
! width="35"|+/−
! width="30"| Paikat
! width="30"|+/−
! width="70"| Ääniä
! width="30"|%
! width="35"|+/−
! width="30"| Paikat
! width="30"|+/−
! width="30"| Paikat
! width="30"|+/−
! width="30"|%
Lähde: Bundeswahlleiter
Armas Salenius

Armas Matias Salenius (sukunimi myöh. "Salla", 3. lokakuuta 1887 Kuopio – 6. huhtikuuta 1956 Kuopio) oli suomalainen kirjakauppias ja suomentaja joka käytti nimimerkkiä "A. S.". 
Saleniuksen vanhemmat olivat lyseon lehtori Johan Magnus Salenius ja Johanna Gustava Langén. Hän pääsi ylioppilaaksi Kuopion lyseosta 1906. 
Salenius työskenteli kirjakauppa-alalla Helsingissä vuoteen 1930 saakka muun muassa Suomalaisessa Kirjakaupassa ja Akateemisessa Kirjakaupassa. Hän oli sitten Savolan kirjakaupan johtajana ja osakkaana Kuopiossa 1940–1956. 
Salenius oli naimisissa vuodesta 1919 Tyyni Maria Elisabet Hedmanin kanssa.
Verona (kappale)

Verona on virolaisten laulajien Koit Toomen ja Laura Põldveren esittämä kappale, jolla he edustivat Viroa vuoden 2017 Euroviisuissa.
Kappale kilpaili Euroviisujen toisessa semifinaalissa 11. toukokuuta 2017, jossa se sai 85 pistettä, jäi sijalle 14 eikä päässyt finaaliin.
Maastohiihto talviolympialaisissa 1932

Maastohiihdossa kilpailtiin vuoden 1932 talviolympialaisissa kahdella hiihtomatkalla. Ohjelmassa olivat miesten 18 ja 50 kilometrin matkat. Kilpailujen aikana hiihto-olosuhteet olivat vaikeat, Lake Placidin alueella oli kuiva talvi, eikä lumetusta vielä tuolloin käytetty.
Menestynein maastohiihtomaa vuoden 1932 olympialaisissa oli Suomi, ennen Ruotsia ja Norjaa.
Osallistuneet maat.
Maastohiihtokilpailuihin otti osaa 58 urheilijaa 11 maasta.
Saksan liittopäivävaalit 1998

Saksan liittopäivävaalit 1998 järjestettiin 27. syyskuuta 1998. Vaaleissa 49 947 087 äänestäjää valitsi Saksan liittopäivien 669 jäsentä äänestysaktiivisuuden ollessa 82,2 prosenttia.
Tulokset.
Kristillisdemokraatit kärsivät kovia tappioita, minkä vuoksi Saksaa vuodesta 1982 lähtien hallinnut liittokansleri Helmut Kohlin johtama kristillisdemokraattien ja vapaademokraattien porvarihallitus kaatui. Valtaan nousi sosiaalidemokraattien ja vihreiden koalitiohallitus, jossa SPD:n johtaja Gerhard Schröder toimi liittokanslerina ja vihreiden johtaja Joschka Fischer toimi ulkoministerinä.
Niconico

Niconico () on japanilainen videopalvelu, joka oli ennen nimellä Nico Nico Douga (). Palvelun nimi tarkoittaa hymyä tai hymyilemistä.
Sivusto on vierailumäärissä sijalla 10 japanissa Alexan mukaan.
Palvelun on kehittänyt Niwango, jonka omistaa Dwango (ks. Kadokawa Dwango). Palvelu on aloittanut vuonna 2006.
Rännikorpi

Rännikorpi on kylä Lappeenrannan Rutolan kaupunginosassa. Kylässä asuu noin 40 asukasta. Kylän runsaan neliökilometrin laajuinen alue sijaitsee Rännikorventien varressa. Kylälle ominaista on perinteinen omakotitaloasutus. 
Kylä-alueen luonnonkohteita ovat pohjoisessa osassa sijaitseva Kärjenlampi niemineen ja sen etelärannalla sijaitsevat vetiset Mustakorpi ja Huvilankorpi. Kylän itäistä puolta hallitsee Salpalinjan bunkkerit ja vanha ylivientilaitos. Mikkelintie läpäisee Kärjenlammen ja Myllylammen välisen kannaksen. Joulukuussa 2016 valmistui uusi Mikkelintien ja Kuutostien yhdistävä asfaltoitu sivuväylä Vierustie Luumäen Jurvalaan. 
Rännikorpi rajoittuu lännessä Kärjen kylään, etelässä Valtatie 6:n ja idässä Rutolan kyläkeskukseen (Torppakylä - Muntero).
John Walton

John Walton (8. huhtikuuta 1957 – 9. heinäkuuta 2004) oli irlantilainen Minardin Formula 1 -tallin urheilutoimenjohtaja. Walton työskenteli uransa aikana myös Tolemanilla, Jordanilla, Benettonilla, Arrowsilla ja Prostilla. Minardilla hän aloitti vuonna 2002.
Kuolema.
Walton kuoli perjantai iltana 9. heinäkuuta klo 23.18. lontoolaisessa St Thomasin -sairaalassa. 47-vuotiaana kuollut Walton oli saanut saman viikon maanantaina sydänkohtauksen, minkä takia hän oli joutunut sairaalahoitoon. Hän kuitenkin kuoli sairaalassa perjantaina. Kunnioittaakseen Waltonin kuolemaa talli osallistui Britannian GP:hen ilman mainoksia. Autojen kyljissä oli teksti "John Boy", jossa o-kirjaimet olivat sydämiä. Kilpailupäivän aamuna Waltonin muistoksi pidettiin hiljainen hetki. Hänen kerrotaan olleen pidetty henkilö varikolla.
Deloratsepaami

Deloratsepaami (myös nimellä klordesmetyylidiatsepaami) on bentsodiatsepiinijohdannainen lääkeaine, joka on johdettu desmetyylidiatsepaamista. Sitä myydään Italiassa tuotenimilla EN ja Darumir. 
Kemikaali on myös diklatsepaamin ja kloksatsolaamin aktiivinen metaboliitti. 
Deloratsepaamilla on ahdistusta poistava, lihaksia rentouttava, hypnoottinen, ja kouristuksia ehkäisevä vaikutus.
Deloratsepaamia käytetään ahdistukseen, koska sillä on pitkä puoliintumisaika, sitä käytetään myös hammaslääkärillä esilääkityksenä. Lääke annostellaan tässä tapauksessa edellisenä iltana, ennen toimenpiteitä. Lääke auttaa unensaannissa ja vaikuttaa vielä seuraavana päivänä. Sitä käytetään myös alkoholin vieroituksessa.
Sivuvaikutuksia ovat esimerkiksi krapula-tyyppinen olo, sekavuus, käytöshäiriöt, ja muistinmenetys.
Nimetatsepaami

Nimetatsepaami on keskinopeasti vaikuttava hypnoottinen bentsodiatsepiinijohdannainen lääkeaine.
Kemikaalin syntetisoi enimmäisen kerran Hoffmann-La Rochen tutkijatiimi vuonna 1962. Sillä on hypnoottinen, ahdistusta poistava, sedatiivinen ja lihaksia rentouttava vaikutus. Nimetatsepaami ehkäisee myös kouristuksia. Sitä myydään 5mg tabletteina tuotenimillä Erimin ja Lavol.
Nimetatsepaamia markkinoidaan yleensä lyhytaikaiseen käyttöön vaikeaan unettomuuteen potilailla, joilla on vaikeuksia vaipua uneen ja joilla esiintyy kesken unen heräilyä öisin. Sen japanilainen valmistaja Sumimoto Japan on lopettanut Erminin valmistuksen marraskuussa 2015. Potilaille, jotka ovat käyttäneet Eriminiä, on siirrytty käyttämään muita bentsodiatsepiineja kuten etitsolaamia tai flunitratsepaamia.
Kemikaali on kaikkein nopeavaikutteisin oraalisesti annosteltava bentsodiatsepiini, ja hypnoottiset vaikutukset tulevat esiin tyypillisesti 15–30 minuutin sisällä lääkeannoksen ottamisesta. Se hajoaa elimistössä nitratsepaamiksi, jota käytetään myös unilääkkeenä. Nimetatsepaami on myös pitkävaikutteinen lääkeaine.
Nimetatsepaamilla on voimakas riippuvuuspotentiaali.
Valpuri Urpiainen

Valpuri Urpiainen (k. 1692) tuomittiin kuolemaan avionrikkomuksesta Suomessa 1600-luvulla. Oikeudenkäynti on ollut historiallisen tutkimuksen kohteena.
Valpuri Urpiainen oli talonpoikaisen Matti Kotilaisen vaimo Pielisjärvellä. Mies oli valittu mieromieheksi eli viemään pitäjäläisten valitus raskaasta verotuksesta kuninkaan kuultavaksi Tukholmaan. Matkat kestivät kauan ja Kotilainen oli tehtävässä kaikkiaan neljä kertaa.
Toiselta matkaltaan palatessaan Matti sai tietää vaimonsa maanneen talon rengin kanssa ja tulleen raskaaksi. Säilyneiden asiakirjojen mukaan Valpuri oli puolustautunut sanoen: "”Se kuin isännän sijaan jätetään, se isännän työtä tekee.”" Valpuri lähti tapauksen johdosta kotitilalta ensin Venäjälle ja sen jälkeen Sotkamoon. Synnytettyään pojan hän asettui asumaan vanhempiensa luo. Matti haki eroa ja sai sen samana vuonna 1689.
Valpuri Urpiainen yritti palauttaa kunniaansa talvikäräjillä 1691. Suotuisan päätöksen sijaan tuomari totesi hänen syyllistyneen kaksinkertaiseen huoruuteen ja tuomitsi hänet kuolemaan. Tuomiot raskaimmista rikoksista alistettiin Turun hovioikeuden vahvistettaviksi ja Valpuri vietiin käräjiltä kruunun tyrmään odottamaan oikeuden lopullista päätöstä.
Valpurin lopullista kohtaloa ei tiedetä, koska Turun hovioikeuden arkistot tuhoutuivat palossa 1827. Kaksinkertainen huoruus oli kuitenkin niin raskas rikos, että hovioikeus jätti kuolemantuomion usein voimaan. Valpuri Urpiainen todennäköisesti mestattiin vuoden 1691 tai 1692 aikana. Hänen miehensä Matti Kotilainen karkotettiin samoihin aikoihin maanpakoon kruunua vastaan niskoittelusta Ruotsin Pommeriin, missä hän luultavasti kuoli pian tämän jälkeen.
Kaituozhe

Kaituozhe on kiinalainen pienten kiinteän ajoaineen kantorakettien perhe. China Aerospace Science and Technology Corporationin (CASC) rakentama rakettiperhe perustuu mannerten väliseen ballistiseen ohjukseen Dongfeng 31.
Kaituozhe-1.
Kaituozhe-1:n (KT-1) koelaukaisuja tehtiin 2002 ja 2003. Näistä jälkimmäinen onnistui jossain määrin.
Kaituozhe-2.
Kaituozhe-2.
Kaituozhe-2:n ensimmäinen vaihe perustuu DF-31:een. Toinen ja kolmas vaihe ovat tätä pienempiä. Raketin kapasiteetti on 300 kg LEO:lle ja 200 kg 700 km:n SSO:lle.
Kaituozhe-2:n ensilento suoritettiin 23:45 UTC 3. maaliskuuta 2017 Jiuquanin avaruuskeskuksesta. Hyötykuormana oli TK-1 Tiankun, CASC:in kehittämä kokeellinen satelliitti.
Kaituozhe-2A.
Kaituozhe-2A:n ensimmäinen vaihe perustuu DF-31:een lisättynä kahdella DF-21-pohjaisella boosterilla. Toinen vaihe on halkaisijaltaan ensimmäistä vastaava. Kolmasvaihe on vastaava kuin Kaituozhe-2:ssa.
Aleksei Tšervotkin

Aleksei Aleksandrovitš Tšervotkin (; s. 30. huhtikuuta 1995) on venäläinen maastohiihtäjä ja viestin olympiavoittaja.
Tšervotkin saavutti nuorten MM-kilpailuissa kultaa 4 × 5 kilometrin viestissä ja pronssia 20 kilometrin yhdistelmäkilpailussa 2013, hopeaa yhdistelmäkilpailussa ja pronssia viestissä 2014 sekä kultaa 10 kilometrin vapaan hiihtotavan kilpailussa, yhdistelmäkilpailussa ja viestissä 2015. Alle 23-vuotiaiden MM-kilpailuissa hän sai hopeaa 15 kilometrin perinteisen hiihtotavan kilpailussa 2016 sekä 15 kilometrin vapaan kilpailussa ja 30 kilometrin yhdistelmäkilpailussa 2017. Euroopan nuorten olympiafestivaaleilla hän voitti kultaa 7,5 kilometrin perinteisen ja 10 kilometrin vapaan hiihtotavan kilpailuissa sekä 4 × 5 kilometrin sekaviestissä 2013.
Tšervotkin hiihti Lahden MM-kilpailuissa 2017 kolmannen viestiosuuden Venäjän hopeajoukkueessa. 50 kilometrin vapaan hiihtotavan yhteislähtökilpailussa hän sijoittui 13:nneksi. Pyeongchangin olympialaisissa 2018 hän hiihti viestissä jälleen kolmannen osuuden venäläisten hopeajoukkueessa. 50 kilometrin perinteisen hiihtotavan yhteislähtökilpailussa hän oli kahdestoista. Oberstdorfin MM-kilpailuissa 2021 hän saavutti hopeaa Venäjän viestijoukkueessa ja oli 50 kilometrin perinteisen hiihtotavan yhteislähtökilpailussa neljästoista. Pekingin olympialaisissa 2022 Tšervotkin hiihti ensimmäisen osuuden Venäjän olympiakomitean kultaa voittaneessa viestijoukkueessa. 15 kilometrin perinteisen hiihtotavan kilpailussa hän sijoittui viidenneksi.
Tšervotkin kilpaili maailmancupissa ensimmäisen kerran Lahdessa maaliskuussa 2015 sijoittuen 15 kilometrin perinteisen hiihtotavan kilpailussa 22:nneksi. Kymmenen parhaan joukkoon hän sijoittui ensimmäisen kerran Nové Měston 15 kilometrin vapaan hiihtotavan kilpailussa tammikuussa 2016 oltuaan kuudes. Ensimmäisen palkintosijansa hän saavutti oltuaan toinen Rukan Nordic Opening -tapahtuman 15 kilometrin perinteisen hiihtotavan kilpailussa marraskuussa 2020. Tammikuussa 2021 Tšervotkin sijoittui Tour de Skin Val di Fiemmen 15 kilometrin perinteisen hiihtotavan yhteislähtökilpailussa kolmanneksi. Hän oli Rukan 15 kilometrin perinteisen hiihtotavan kilpailussa toinen marraskuussa 2021. Kaudella 2021–2022 Tšervotkin sijoittui Tour de Ski-kiertueella Val di Fiemmen 10 kilometrin perinteisen hiihtotavan yhteislähtökilpailussa kolmanneksi.
Hänen käyttämänsä suksimerkki on Fischer.
Antti Simola

Antti Juhani Simola (20. elokuuta 1942 Tampere – 16. elokuuta 2022 Tuusula) oli suomalainen kenraaliluutnantti.
Simola syntyi opettaja Aimo Simolan ja Irja Äyräväisen perheeseen. Hänen puolisonsa vuodesta 1965 oli Marja-Leena Jaakkola. 
Simola tuli ylioppilaaksi Tampereen yhteiskoulusta 1962, Kadettikoulusta hän valmistui 1966 ja Sotakorkeakoulusta 1969. Simola toimi Helsingin ilmatorjuntapatteristossa opetusupseerina vuodesta 1966, patterinpäällikkönä vuodesta 1970 ja toimistopäällikkönä vuodesta 1972. Puolustusministeriön vanhempi toimistoupseeri hän oli 1974–1977, Pääesikunnassa toimistoesiupseeri komento-osastolla vuodesta 1977 ja opetusosastolla vuodesta 1982. Turun ilmatorjuntapatteriston komentajana Simola toimi vuodesta 1982, Pääesikunnan ilmatorjunta-osaston toimistopäällikkönä vuodesta 1988 ja komento-osaston erikoistehtävissä vuonna 1990 sekä Helsingin ilmatorjuntarykmentin komentajana vuodesta 1991. Vuonna 1994 Simolasta tuli Pääesikunnan henkilöstöosaston päällikkö ja vuonna 1996 puolustusvoimien henkilöstöpäällikkö. Hän erosi vakinaisesta palveluksesta vuoden 2001 lopussa. 
Simola ylennettiin vänrikiksi 1963, luutnantiksi 1966, yliluutnantiksi 1969, kapteeniksi 1972, majuriksi 1979, everstiluutnantiksi 1986, everstiksi 1991, kenraalimajuriksi 1996 ja kenraaliluutnantiksi 1999. Hän toimi aktiivisesti useiden eri urheilujärjestöjen johtoelimissä, kuten ringeten kotimaisen ja kansainvälisen liiton puheenjohtajana, SVUL:n liittovaltuustossa ja SUL:n hallituksessa. Simolalla oli itsellään jääkiekon Suomen mestaruus ja useita muita mestaruksia suunnistuksessa.
Ajatuspaja Toivo

Ajatuspaja Toivo (Aikaisemmin "Suomen Toivo") on Kansallinen Kokoomus -puoluetta lähellä toimiva ajatushautomo. 
Ajatuspajan taustalla on vuonna 1935 perustettu Kansallinen Kulttuurisäätiö. Ajatuspaja pyrkii tutkimus-, koulutus- ja julkaisutoiminnallaan edistämään vastuullisen markkinatalouden vahvistumista Suomessa ja sitä kautta Kokoomuksen asemaa puoluekentässä.
Ajatuspajan vt. toiminnanjohtajana toimii Antti Vesala ja säätiön hallituksen puheenjohtaja on Juhana Vartiainen.
Talous.
Ajatuspaja Toivon taustalla toimiva Kansallinen Kulttuurisäätiö on saanut vuosina 2018–2023 Opetus- ja kulttuuriministeriön yleisavustusta eduskuntapuolueiden taustalla toimiville ajatushautomoille yhteensä noin 606 000 euroa. Vuosittainen tuki on ollut vuodesta 2022 lähtien 114 500 euroa.
Ex ja Expt

Ex ja Expt ovat Valtionrautateiden ja sittemmin VR:n antamia matkustajavaunujen sarjatunnuksia. Ex on yksikerroksinen 2. luokan InterCity-vaunu eli Eko-luokan vaunu. Expt on yksikerroksinen Eko-luokan InterCity-vaunu, jossa on lemmikkipaikkoja. Molemmat sarjat ovat Pasilan konepajan, Valmetin ja Transtechin valmistamia. Sarjatunnuksessa E tarkoittaa 2. luokan vaunua, x tarkoittaa yksikerroksista vaunua, p tarkoittaa lemmikkivaunua ja t tarkoittaa tupakointitilaa. Expt-vaunuissa oli tupakointitila, mutta tupakointikielto junissa tuli voimaan 3. kesäkuuta 2013.
Expt-vaunut muutettiin 1. luokan Cx-vaunuista vuonna 2006. Samana vuonna neljä Ex-vaunua muutettiin kansainväliseen liikenteeseen tarkoitettuun sarjaan Exy. Myös vuonna 2008 kaksi Ex-vaunua muutettiin Exy-sarjaan. Kaikki kuusi Exy-vaunua palautettiin Ex-sarjaan 2012, ja ne saivat numerot 29941–29946.
Ensimmäisten Ex-vaunujen romutus aloitettiin 2020 ja Expt-vaunujen vuonna 2021. Huhtikuuhun 2021 mennessä Ex-vaunuja oli romutettu 31 ja Expt-vaunuja 4. Expt-vaunut poistuivat käytöstä 10. joulukuuta 2023. Vuonna 2024 VR laittoi 18 Ex-vaunua ja 11 Expt-vaunua yrityksille ja yhteisöille suunnattuun huutokauppaan.
Rx (ravintolavaunu)

Rx on Valtionrautateiden ja sittemmin VR-Yhtymän antama sarjatunnus matkustajavaunulle. Rx on yksikerroksinen InterCity-kaluston ravintolavaunu, jota kutsutaan nimellä ”Bistro”. Vaunussa on 53 paikkaa ja ravintolan lisäksi konduktöörin työpiste. Kalustosarjatunnuksessa R tarkoittaa ravintolaa ja x tarkoittaa yksikerroksista vaunua.
Rx-vaunut uudistettiin 2010-luvun alussa asiakaspalautteen perusteella. Vuosina 2018–2019 vaunut uudistettiin uudelleen vastaamaan ERd-vaunujen sisustusta. Rx-vaunuja käytetään pääosin Helsinki–Rovaniemi/Kemijärvi/Kolari-reittien junissa.
Freestylehiihdon ja lumilautailun maailmanmestaruuskilpailut 2017

Vuoden 2017 freestylehiihdon ja lumilautailun maailmanmestaruuskilpailut järjestettiin Sierra Nevadassa, Espanjassa 7.–19. maaliskuuta 2017. Uutena lajina lumilautailun puolelle tuli joukkuelumilautakrossi. Kisoihin ilmoittautui 40 maata ja televisiointioikeuksia myytiin ympäri maailmaa. Kisat televisioi Suomessa Yle.
"Lähde: FIS"
"Lähde: FIS"
"Lähde: FIS"
Mitalitaulukko.
      Isäntämaa
Innertkirchen

Innertkirchen on kunta Sveitsissä, Bernin kantonin kaakkoisnurkassa. Vuoden 2015 lopussa kunnassa oli 1 047 vakinaista asukasta. Kunnan pinta-ala on 237 neliökilometriä, ja se on Bernin kantonin pinta-alaltaan suurin kunta.
Gadmenin kunta yhdistettiin Innertkircheniin vuoden 2014 alussa.
Maantiede.
Maantieteellisesti kunta sijaitsee Bernin ja Urin Alpeilla sekä Aarejoen varrella. Asutus on keskittynyt Haslitalin ja Gadmentalin laaksoihin. Kunnan korkein vuori on Mittelhorn (3 702 m mpy.). Muita korkeita vuoria ovat muun muassa Titlis (3 238 m) ja Sustenhorn 3 502 m)
Talous.
Matkailu on alueen pääelinkeinoja: luontomatkailu on alueella mahdollista monessa muodossa. Innertkirchenissä on yhdeksän hotellia, viisi leirintäaluetta, neljä vuoristomajaa ja kolme muuta yöpymispaikkaa. Aareschlucht sijaitsee pari kilometriä Innertkirchenin kylästä pohjoiseen. Vesivoiman tuotanto on merkittävä elinkeino: Innertkirchenissa on Kraftwerke Oberhasli AG:n voimalaitos ja pääkonttori. 
Liikenne.
Päätie 6 pohjoisesta, Meiringenistä Haslitalia pitkin etelään, Guttanneniin ja Grimselsolan yli Rhônen laaksoon, Valais’hin kulkee Innertkirchenin kautta. Päätie 11 itään kulkee Gadmentalia pitkin Susteninsolan yli Meientaliin Reussin laaksoon, Wasseniin ja Uriin.
Aiheesta muualla.
Henriette Löfman

Henriette Löfman (23. elokuuta 1784 – 6. maaliskuuta 1836 Örby, Länsi-Götanmaa) oli ruotsalainen säveltäjä. 
Hän meni naimisiin 15. helmikuuta 1822 kenraaliluutnantti Casimir Reuterskiöldin (1770–1848) kanssa.
Henriette Löfman sävelsi muun muassa harpulle.
Armas Makkonen

Armas Veikko Makkonen (18. elokuuta 1887 Karttula – 5. helmikuuta 1975 Helsinki) oli suomalainen Helsingin Osakepankin pääjohtaja. 
Makkosen vanhemmat olivat sahanhoitaja Henrik Makkonen ja Maria Katariina Karjalainen. Hän pääsi ylioppilaaksi 1906 Kuopion yhteiskoulusta ja suoritti Helsingin yliopistossa oikeustutkinnon 1908. Makkonen sai varatuomarin arvon 1911.
Makkonen toimi aluksi asianajajana Helsingissä 1912–1916, 1917–1918 ja 1923–1924. Hän oli eduskunnan notaarina 1912, Pellervo-seuran lainopillisen neuvontatoimiston hoitajana 1916–1917 ja Ulkomaankauppapankin johtokunnan jäsenenä 1919–1923, Makkonen oli vuodesta 1924 Helsingin Osakepankin palveluksessa eri tehtävissä ja toimi pankin pääjohtajan varamiehenä 1933–1948 ja pääjohtajana 1948–1956.
Makkonen oli Helsingin rahatoimikamarin jäsenenä 1918–1921 ja varapuheenjohtajana 1921.
Armas Makkonen oli naimisissa vuodesta 1916 Else Sofia Lagerlöfin kanssa.
Kadokawa Shoten

Kadokawa Shoten () on japanilainen manga-sarjakuvalehtiä ja videopelejä julkaiseva yhtiö, joka kuuluu Kadokawa Dwango -ryhmään.
Yhtiöön kuuluu myös muita yhtiöitä:
Pelit.
Yhtiö sekä kehittää että julkaisee pelejä useille alustoille.
Emmy Köhler

Emmy Kristina Köhler (omaa sukua "Welin"; 22. toukokuuta 1858 Tukholma – 2. helmikuuta 1925 Fresta, Tukholman lääni) oli ruotsalainen opettaja, kirjailija ja säveltäjä. 
Elämäkerta.
Emmy Köhler oli hovikamreeri Armand Welinin ja vapaaherratar Wilhelmina Rappen tytär. Isä oli ensimmäisiä aktiiveja Evankelisessä isänmaansäätiössä (Evangeliska fosterlandsstiftelsen). Emmy Welin kävi tätinsä johtamaa sisäoppilaitosta. Hän toimi kotiopettajana Smålannissa, Ryssbyssä Köhlerin perheessä. Hän solmi avioliiton vuonna 1891 perheen Sven-pojan kanssa.
Köhler toimi opettajana hovissa ja opetti muun muassa prinssi Erikin, Kustaa V:n nuorimman pojan, lukemaan ja kirjoittamaan. 
Köhler kirjoitti joululaulun "Nyt syttyy valot tuhannet", joka julkaistiin ensimmäisen kerran Lina Sandellin toimittamassa Korsblomman-kalenterissa ja jonka teksti ja sävel ovat vuoden 1986 Ruotsin kirkon virsikirjassa "Nu tändas tusen juleljus". Se on Ruotsin kirkon virsikirjassa virsi 116 "Nyt jouluvalot syttyvät". 
Monissa hänen lauluistaan oli alkuaan Elsa Beskowin piirtämät kuvat. Emmy Köhler kirjoitti myös muun muassa teoksen "Gunnars och Ingas roliga bok. Sagor och visor". Sen kuvitti Ellie Westley (1855–1942), ja se julkaistiin vuosina 1898 ja 1907. 
Emmy Köhler oli naimisissa Ruotsin valtiovarainministeriön kanslianeuvoksen Sven Köhlerin kanssa ja asui Norrsätra gårdissa Sollentunassa. Hänet on haudattu Frestan hautausmaalle Upplands Väsbyn kuntaan.
Lenny and the New Wings

Lenny and the New Wings on vuonna 2017 perustettu suomalainen rockyhtye. Yhtyettä oltiin alun perin perustamassa jo vuonna 2012. Yhtyeeseen kuuluvat solisti Lenny Paarma, kitaristi Joakim Kulju, sekä rumpali Hank Mannio ja basisti Antero Naali. Yhtyeen debyyttisingle "True Player" julkaistiin 27. tammikuuta 2017. Yhtyeen ensimmäinen albumi "True Player - The Album" julkaistiin 11. marraskuuta 2017. Tällöin yhtye teki myös "Happy Together Tour 2017" -mini-kiertueen yhdessä folkpunk-yhtye Loretta Problemin kanssa.
Rijeka bez imena

Rijeka bez imena () on Marija Šestićin esittämä kappale, joka hän edusti Bosnia ja Hertsegovinaa vuoden 2007 Eurovision laulukilpailussa Suomen Helsingissä.
Kappale pääsi suoraan kilpailun finaaliin, jossa se sijoittui 24 maan joukosta sijalle 11. 
Lähteet.
Love Power

Love Power on The KMG'sin esittämä kappale, joka edusti Belgiaa vuoden 2007 Eurovision laulukilpailussa Helsingissä.
Kappale kilpaili Euroviisujen semifinaalissa, jossa se sijoittui 28 maan joukosta sijalle 26. ja täten karsiutui finaalista. 
Lähteet.
Ven a bailar conmigo

Ven a bailar conmigo () on Guri Schankenin esittämä kappale, joka edusti Norjaa vuoden 2007 Eurovision laulukilpailussa Suomen Helsingissä.
Kappale kilpaili Euroviisujen semifinaalissa, jossa se sijoittui 28 maan joukosta sijalle 18. ja täten karsiutui finaalista.
1. helmikuuta 2022 Kari Hirvonen julkaisi kappaleesta suomenkielisen version "Tuu kanssain tanssimaan".
Time to Party

Time to Party on The Jet Setin esittämä kappale, joka edusti Puolaa vuoden 2007 Eurovision laulukilpailussa Helsingissä.
Kappale kilpaili Euroviisujen semifinaalissa, jossa se sijoittui 28 maan joukosta sijalle 14 ja karsiutui finaalista.
Muiskula

Muiskula () on kylä Leningradin alueen Jaaman piirin Niisnovan kunnassa Venäjällä. Se sijaitsee Inkerin ylängön pohjoisreunalla neljä kilometriä Niisnovasta koilliseen. Kylässä on yhdeksän asukasta (vuonna 2010).
Kaprion kihlakunnan Kargalin pogostaan kuulunut kylä mainitaan ensimmäisen kerran Vatjan viidenneksen verokirjassa vuonna 1500 nimellä "Myšji Gorki". Ruotsalaisten vuosina 1618–1623 laatimassa maakirjassa se esiintyy muodossa "Muischina Gora".
Peter von Köppenin mukaan vuonna 1848 Muiskulassa asui 122 inkerikkoa, jotka kuuluivat Kaprion ortodoksiseen Kristuksen kirkastuksen kirkon seurakuntaan. Vuonna 1862 kylässä oli 22 taloa ja 110 asukasta. Paikalliset talonpojat olivat tilanomistajan maaorjia. Myöhemmin he kuuluivat kyläkuntana Someron volostiin. Vuonna 1899 Muiskulassa oli 142 asukasta, joista väestönlaskennan mukaan 134 oli ”suomalaisia”, 7 venäläisiä ja yksi ”sekoittunut”. Uskonnoltaan he olivat kaikki ortodokseja. Vuodesta 1894 lähtien kylä kuului Koppanan seurakuntaan.
Neuvostoaikana Muiskula kuului ensin Taatsoin, vuodesta 1928 lähtien Vassakaran, vuodesta 1954 Paavelan ja vuodesta 1958 Niisnovan kyläneuvostoon. Vuonna 1929 kylässä oli 125 ja vuonna 1958 69 asukasta. Vuonna 1933 perustettiin kolhoosi, joka vuonna 1954 liitettiin Niisnovan sovhoosiin.
Petrus Puputti

Petrus Puputti (s. 28. tammikuuta 1991 Haapajärvi) on suomalainen pesäpalloilija, joka edustaa kaudella 2017 Koskenkorvan Urheilijoita. Puputti on edustanut Koskenkorvan Urheilijoita kaudesta 2017 alkaen. Puputin kasvattajaseura on Haapajärven Pesä-Kiilat. Puputin edellisiä seuroja ovat Haapajärven Pesä-Kiilat, Sotkamon Jymy, Oulun Lippo ja Alajärven Ankkurit. Sisäpelissä Puputin rooli on etenijä ja ulkopelissä pesävahti.
Superpesisura.
Puputin Superpesisura alkoi kaudella 2015 Alajärven Ankkureissa, johon Puputti siirtyi edustettuaan kolme edellistä kautta Oulun Lippoa. Tulokaskaudellaan etenijän roolissa pelaava Puputti löi yhden ja toi 29 juoksua. Samalla kaudella Puputti valittiin myös vuoden tulokkaaksi.
Kaudeksi 2017 Puputti siirtyi Koskenkorvan Urheilijoihin. Samalla kaudella Puputti valittiin myös ensimmäisen kerran urallaan miesten Itä-Länsi-otteluun.
Tommi Määttä

Tommi Oskari Määttä (s. 17. huhtikuuta 1996) on suomalainen jääpalloilija, joka pelaa Venäjällä SKA-Neftjanik Habarovskin joukkueessa. Pelipaikaltaan Määttä on puolustaja. Hän on kuulunut myös Suomen jääpallomaajoukkueeseen.
Seurajoukkueura.
Suomessa Määttä edusti Botnia-69:ää, jonka Bandyliigassa pelaavassa edustusjoukkueessa hän debytoi kaudella 2011–2012. Hän siirtyi Suomen-mestaruuteen päättyneen kauden 2015–2016 jälkeen Ruotsiin Edsbyns IF:ään yhdessä kaksosveljensä Tuomaksen kanssa.
Keväällä 2022 Määttä kirjoitti Edsbynin kanssa jatkosopimuksen. Yhteensä Määttä pelasi Edsbyns IF:ssä seitsemän kautta ja voitti neljä Ruotsin mestaruutta. Vuonna 2023 Määttä siirtyi pelaamaan Venäjälle.
Maajoukkueura.
Määttä on edustanut ikäkausimaajoukkueita. Hän teki maaotteludebyytin joulukuussa 2015 Porvoossa. Hänet valittiin Suomen joukkueeseen vuoden 2017 MM-kisoihin, mutta loukkaantuminen esti osallistumisen. Yhteensä Määttä on edustanut Suomea kolme kertaa MM-kilpailuissa. 
Kauden 2023-2024 osalta Määttä on suljettu pois Suomen jääpallomaajoukkueesta koska hän pelaa Venäjällä. 
Yksityiselämä.
Myös Tommi Määtän vanhempi veli Teemu ja kaksosveli Tuomas ovat jääpalloilijoita. Poikien isä Esa Määttä on menestynyt jääpalloilija ja valmensi Botnia-69:n Suomen-mestariksi vuonna 2016.
Saavutukset.
Seurajoukkueessa:
Maajoukkueessa:
Juuso Keski-Koukkari

Juuso Keski-Koukkari (s. 7. lokakuuta 1997 Lapua) on suomalainen pesäpalloilija, joka edustaa Jyväskylän Kiriä. Keski-Koukkarin kasvattajaseura on Vähänkyrön Viesti. Keski-Koukkarin edellisiä seuroja ovat Vähänkyrön Viesti, Pattijoen Urheilijat ja Alajärven Ankkurit.
Antti Pukkinen

Antti Pukkinen (s. 26. helmikuuta 1985 Ylihärmä) on suomalainen pesäpalloilija, joka edustaa kaudella 2018 Alajärven Ankkureita. Pukkinen siirtyi Alajärven Ankkureihin kaudeksi 2018. Pukkisen kasvattajaseura on Seinäjoen Maila-Jussit. Pukkisen edellisiä seuroja ovat Koskenkorvan Urheilijat, Jyväskylän Kiri, Seinäjoen Maila-Jussit, Ylihärmän Pesis-Junkkarit, Kauhajoen Karhu ja Vähänkyrön Viesti.
Pukkinen on naimisissa uransa lopettaneen naisten superpesispelaaja Elina Pukkisen kanssa.
Juho Toivola

Juho Toivola (s. 4. kesäkuuta 1990 Seinäjoki) on suomalainen pesäpalloilija, joka edustaa Joensuun Mailaa. Hän pelaa lyöjäjokerin roolissa.
Toivolan kasvattajaseura on Seinäjoen Maila-Jussit. Toivolan pääsarjaura alkoi vuonna 2008, kun hän pelasi yhden runkosarjaottelun naapuriseura Nurmon Jymyn joukkueessa. Seuraavalla kaudella vastuuta tarjoutui hieman enemmän, ja Toivola pääsi kirjauttamaan uransa ensimmäiset tehopisteet. Nurmossa Toivola jatkoi kauteen 2012 saakka ennen siirtymistään kotikaupunkinsa uuteen seuraan, JymyJusseihin.
Kaudella 2014 Toivola edusti Kouvolan Pallonlyöjiä. Kyseisen kauden jälkeen Toivola joutui loukkaantumisten vuoksi pitämään välivuoden pesäpallosta ennen paluutaan kotiseudulleen, tällä kertaa Koskenkorvan Urheilijoihin. Koskenkorvalla Toivola pelasi neljä kautta.
Kaudeksi 2020 Toivola siirtyi Imatran Pallo-Veikkoihin kahdeksi vuodeksi ja oli suuressa roolissa erityisesti kaudella 2021, kun joukkue selviytyi pudotuspeleihin ensimmäistä kertaa sitten vuoden 1993.
Syksyllä 2021 Toivola siirtyi Joensuun Mailaan kaksivuotisella pelaajasopimuksella. Hänen ensimmäinen kautensa Joensuussa oli menestyksekäs pitäen sisällään SM-pronssimitalin, valinnan Itä–Länsi-otteluun, Itä–Länsi-ottelun kentän parhaan pelaajan palkinnon, henkilökohtaisen lyötyjen juoksujen ennätyksen (5+71) ja lyöjätilaston kuudennen sijan. Toisella kaudellaan 2022 Joensuussa Toivola löi 35 ottelussa yhteensä 1+87 juoksua ja teki kauden päätteeksi seuran kanssa kolmivuotisen jatkosopimuksen.
Kauden 2023 päätteeksi Toivola on pelannut 361 Superpesiksen runkosarjaottelua, joissa hän on lyönyt 27+445 juoksua. Toivolan yhden ottelun lyötyjen juoksujen ennätys syntyi 26. elokuuta 2023, kun hän löi 1+7 juoksua Joensuun Mailan kotiottelussa Kempeleen Kiriä vastaan.
Pe-o margine de lume

Pe-o margine de lume () on Nicon ja Vladin esittämä kappale, jolla he edustivat Romaniaa vuoden 2008 Eurovision laulukilpailussa Serbian Belgradissa. 
Kappale kilpaili Euroviisujen ensimmäisessä semifinaalissa, jossa se sijoittui seitsemänneksi ja selviytyi finaaliin. Finaalissa kappale sijoittui 25. maan joukosta 20. sijalle.
Romanca

Romanca () on Kraljevi Ulicen ja 75 Centsin esittämä kappale, jolla he edustivat Kroatiaa vuoden 2008 Eurovision laulukilpailussa Serbian Belgradissa. 
Kappale kilpaili Euroviisujen toisessa semifinaalissa, jossa se sijoittui neljänneksi ja selviytyi finaaliin. Finaalissa kappale sijoittui 25. maan joukosta 21. sijalle.
Marie von Stedingk

Maria "Marie" Frederica von Stedingk (31. lokakuuta 1799 Pietari – 15. kesäkuuta 1868 Tukholma) oli ruotsalainen säveltäjä ja hovineito.
Elämäkerta.
Marie Stedingk oli marsalkka, kreivi Curt von Stedingkin ja Ulrika Fredrika Ekströmin tytär. Hänen äitinsä toimi tulevan miehensä taloudenhoitajana, ja he menivät naimisiin vasta viisi vuotta Marien syntymän jälkeen. Marie oli siis avioton lapsi, mikä oli epätavallista aatelin keskuudessa. Sisarustensa tavoin Marie sai hyvän koulutuksen, koska vanhempien mielestä koulutus oli tärkeä kaikille heidän lapsilleen sukupuolesta huolimatta, ja hänellä oli yksityisopettaja. 
Marie toimi kuningatar Desiderian hovineitona. Hän kuoli naimattomana, mutta huhujen mukaan hänellä oli ollut rakastajia. Fritz von Dardel mainitsee hänet vuonna 1840 seuraleikissä, jossa häntä oli kehotettu suutelemaan huoneen koketeinta naista ja jossa hän oli valinnut Marien: "Minä tunsin häntä ihan vähän ja tiesin vain sen, että häntä pidettiin kärkkäänä rakastumaan, vaikka hän oli jo ylittänyt iän, jossa tehdään valloituksia.” Minä selitin: "Olen kääntynyt teidän puoleenne, neiti, koska olen kuullut nokkeluuttanne kehuttavan ja oletin siksi, että te käsitätte leikinlaskun paremmin kuin kukaan muu”.
Till von Stedingkin sävellyksiin kuuluu "Nocturne melodiainstrumenteille" (merkinnyt muistiin Mathilda Berwald). Mathilda d'Orozco omisti hänelle "Kuusi laulua pianolle" (1842).
Fosfolipaasi C

Fosfolipaasi C on hydrolaaseihin kuuluva entsyymi. Se katalysoi fosfolipidien hydrolyysiä orgaanisiksi alkoholifosfaateiksi ja rasvahappojohdannaisiksi. Erityisesti entsyymi katalysoi fosfatidyyli-inositoli-4,5-bisfosfaatin hydrolyysiä inositolitrisfosfaatiksi ja diasyyliglyseroliksi. Entsyymi osallistuu useissa eliöissä signaalinvälitykseen ja biologisten toimintojen kuten välittäjäaineiden vapautumiseen, ionien kuljetukseen sekä lihasten toimintaan. Fosfolipaasi C:tä esiintyy niin esi- kuin aitotumaisissa eliöissä.
Rakenne ja toiminta.
Fosfolipaasi C on solukalvoon kiinnittynyt entsyymi. Ihmisen fosfolipaasi C on rakenteeltaan monomeeri, jonka molekyylimassa on noin 83–85 kDa. Entsyymin substraatteja ovat monet fosfolipidit esimerkiksi fosfatidyyli-inositoli-4,5-bisfosfaatti ja fosfatidyylikoliini. Entsyymi tarvitsee toimiakseen kalsiumioneja. Fosfolipaasi C katalysoi fosfodiesterisidoksen katkaisua siten, että tuotteina muodostuu rasvahappojohdannainen ja fosforyloitu alkoholijohdannainen. 
Fosfolipaasi C:n toimintaa aktivoi eräs G-proteiini nimeltään Gαq. Kun tämä proteiini sitoutuu fosfolipaasi C:en, aktivoi se entsyymin. GTP-molekyyli aktivoi puolestaan Gαq-proteiinin sitoutuessaan siihen. Fosfolipaasi C:n katalysoiman reaktion tuotteilla inositolitrifosfaatilla ja diasyyliglyserolilla on useita tärkeitä tehtäviä soluissa. Inositolitrifosfaatti muun muassa aktivoi kalsium-ionien kuljetusta ja diasyyliglyseroli aktivoi proteiinikinaasi C-entsyymin.
Laura Hirvi

Laura Hirvi (s. 16. heinäkuuta 1980 Mannheim, Saksa) on etnologi ja Berliinissä toimivan Suomen Saksan-instituutin johtaja.
Hirvi on ollut Suomen Saksan-instituutin johtaja vuoden 2015 alusta. Sitä ennen hän oli vuosina 2013–2015 tutkijatohtori Helsingin yliopistossa sekä vuosina 2006–2008 saksan kielen tuntiopettaja Jyväskylän yliopistossa ja Jyväskylän kaupungin palveluksessa.
Vuonna 2004 Hirvi suoritti kandidaatintutkinnon etnologiasta Freie Universität Berlinissä Saksassa, jonka jälkeen hän suoritti maisterintutkinnon Jyväskylän yliopistossa. Hirvi väitteli vuonna 2013 filosofian tohtoriksi etnologian alan tutkimuksella "Identities in Practice: a Trans-Atlantic Ethnography of Sikh Immigrants in Finland and in California", joka käsitteli Suomessa ja Kaliforniassa asuvia sikhejä.
2017 Hirvi toimi Sitran Ratkaisu 100 -kilpailun tuomariston puheenjohtajana.
Irma Hyvärinen

Irma Kaarina Hyvärinen (s. 6. elokuuta 1949 Helsinki) on suomalainen kielitieteilijä ja Helsingin yliopiston germaanisen filologian professori emerita.
Hyvärinen on ollut vuosina 1999–2014 Helsingin yliopiston germaanisen filologian professori ja Helsingin yliopiston saksalaisen laitoksen johtaja elokuusta 1999 heinäkuuhun 2006 ja jälleen huhtikuusta 2007 vuoden 2009 loppuun.
Hyvärinen aloitti lukuvuodesta 1990–1991 Helsingin kauppakorkeakoulun saksan kielen vs. apulaisprofessorina ja oli lukuvuoden 1991–1992 Joensuun yliopiston Savonlinnan kääntäjänkoulutuslaitoksessa saksan kielen apulaisprofessori. Sitten vuosina 1992–1998 hän oli Jyväskylän yliopiston germaanisen filologian apulaisprofessori/vs. professori ja vuonna 1996 kesälukukauden Augsburgin yliopistossa Saksan liittotasavallassa germanistisen kielitieteen vieraileva professori. Vuosina 1998–1999 hän oli Turun yliopiston germaanisen filologian apulaisprofessori/professori.
Hyvärinen valmistui humanististen tieteiden kandidaatiksi 1971, filosofian kandidaatiksi 1973, filosofian lisensiaatiksi 1982 ja väitteli 1989 Oulun yliopistosta filosofian tohtoriksi germaaninen filologian alalta tutkimuksella "Zu finnischen und deutschen verbabhängigen Infinitiven: eine valenztheoretische kontrastive Analyse. Teil 1, Theoretische Fundierung und Abgrenzung des Prädikats".
Vuonna 2007 DAAD (Deutscher Akademischer Austauschdienst, German Academic Exchange Service) myönsi Hyväriselle arvostetun Jacob ja Wilhelm Grimm -palkinnon. DAAD jakaa palkinnon vuosittain yhdelle ulkomaiselle tieteilijälle merkittävästä työstä saksalaisen kirjallisuuden ja kielitieteen aloilla. Palkinto myönnetään henkilölle, joka on erityisesti edistänyt kansainvälistä akateemista yhteistyötä opetus- ja tutkimustyönsä kautta.
Hyväriselle on myönnetty myös tunnustuspalkinto maisterinopinnäytteiden ohjauksesta Helsingin yliopiston nykykielten laitokselta.
Alfa Romeo GTV ja Spider

Alfa Romeo GTV ja Spider ovat Alfa Romeon vuosina 1994–2004 valmistamia urheiluautomalleja, jotka korvasivat edeltäneet Alfetta GTV- ja Spider-mallit. GTV on koriltaan kaksiovinen coupé ja Spider puolestaan kangaskattoinen avoauto. Mallien korvaajiksi tulivat Alfa Romeo Brera ja Spider.
GTV- ja Spider-mallit esiteltiin Geneven autonäyttelyssä keväällä 1995. GTV:ssä on takaistuimet ja se on 2+2-paikkainen, kun taas Spider on kaksipaikkainen ilman takaistuimia. Autojen perusrakenne pohjautuu Fiat Tipoon, mutta siihen oli tehty huomattavasti muutoksia. Esimerkiksi takajousitus on toteutettu monivarsituennalla ja takapyörien tuenta mahdollistaa niiden kääntymisen, eli autossa on siis passiivinen nelipyöräohjaus. Alkuperäisessä moottorivalikoimassa olivat 1,8 16V (144 hv), 2,0 16V (155 hv), turboahdettu 2,0 V6 (200 hv) ja vapaasti hengittävä 3,0 V6 (12V 192 hv, 24V 220 hv).
Vuonna 1998 mallit kokivat pienen kasvojenkohotuksen, jossa etusäleikön ympärille tuli kromikehys ja sisustaa uudistettiin. 24-ventiilisen V6-moottorin yhteyteen tuli saataville kuusivaihteinen vaihteisto.
Toisen, perusteellisemman kasvojenkohotuksen läpikäyneet GTV ja Spider esiteltiin Geneven autonäyttelyssä 2003. Mallit saivat suuremman etusäleikön, joka oli samantyylinen kuin Alfa Romeo 147:ssä. Uutena moottorina oli 3,2-litrainen V6 (240 hv).
Hallische Händel-Ausgabe

Hallische Händel-Ausgabe (lyhenne HHA; engl. "The Halle Handel Edition") on Georg-Friedrich-Händel-Gesell­schaftin julkaisema ja Bärenreiter-Verlagin kustantama julkaisusarja, jonka on valmistuttuaan tarkoitus sisältää Georg Friedrich Händelin (1685–1759) koko sävellystuotanto tieteellisesti toimitettuina, nuottikuvaltaan luotettavina laitoksina. Sarjan julkaiseminen aloitettiin yksittäisenä kokeiluniteenä vuonna 1945 ja aktiivisesti vuonna 1955. Aluksi "Hallische Händel-Ausgabe" toimi täydentävänä liitteenä Händel-Gesellschaftin vuosina 1858–1902 julkaisemalle Händelin teosten kokonaiseditiolle ("G. F. Händel's Werke"), mutta 1960-luvun vaihteessa vaihtoi toimitusperiaatteita aiempaa tieteellisemmiksi ja samalla itsenäistyi. Sarjan on tarkoitus valmistua vuonna 2023 ja sisältää siinä vaiheessa noin 128 osaa.
Toimituskunta.
"Hallische Händel-Ausgaben" toimituksesta vastaa kansainvälinen toimituskunta, jonka jäseninä ovat Graydon Beeks, Donald Burrows, Siegfried Flesch, Hans Dieter Clausen, Hans Joachim Marx ja John H. Roberts. Sarjan teknisestä toimituksesta vastaavat Stephan Blaut, Annette Landgraf ja Michael Pacholke.
Helena Laukko

Helena Laukko (s. 1957) on suomalainen järjestöjohtaja, joka on toiminut Suomen YK-liiton toiminnanjohtajana vuodesta 2003 lähtien. Ennen nykyistä tehtäväänsä Laukko on toiminut Kansainvälisen solidaarisuussäätiön (Solidaarisuus) toiminnanjohtajana vuosina 1997–2003 sekä Kepa ry:n hallituksen jäsenenä ja Suomalaisten Kehitysyhteistyöjärjestöjen EU-yhdistyksen puheenjohtajana.
Laukko toimii myös Suomen Unesco-toimikunnan jäsenenä sen vuoden 2018 loppuun asti kestävällä kaudella ja on toiminut Suomen sosialidemokraattisen puolueen edustajana kaudella Kehityspoliittisessa toimikunnassa, jonka tehtäviin kuuluu muun muassa Suomen kehityspolitiikan johdonmukaisuuden edistäminen.